આ શૃંખલા લાંબી થવાની છે એ ચોક્કસ, કારણકે તેનું ક્ષેત્ર વિશાળ છે, એક આખી ભાષા શીખવાનો અને એ પ્રક્રિયા વહેંચવાનો પ્રયત્ન કરવાનું બીડું ઝડપ્યું છે ત્યારે અનેક મિત્રોની સહાયની જરૂર પડવાની. સંસ્કૃતમાં પી. એચ.ડી.ની પદવી માટે અભ્યાસ કરી રહેલા અને વડોદરાની દિલ્હી પબ્લિક સ્કૂલમાં સંસ્કૃત શિક્ષક તરીકે ફરજ બજાવતા શ્રી શૌનકભાઈ જોશી એ આ શૃંખલામાં માર્ગદર્શન આપવા અને એ માટે પધ્ધતિસર માર્ગદર્શિકા તથા લેખો બનાવી આપવાનું કાર્ય સહર્ષ સ્વીકાર્યું છે તે ઘણા અહોભાવ અને આનંદની વાત છે, અક્ષરનાદ તથા સર્વે વાંચકમિત્રો તરફથી આ શિક્ષણસરિતા માટે ગુરુભાવે તેમનો ખૂબ આભાર.